Σκάλες Αγίου Νικολάου (Πάτρα)

Οι Σκάλες της Οδού Αγίου Νικολάου βρίσκονται στην Πάτρα και πρόκειται για μία από τις πιο χαρακτηριστικές τοποθεσίες της πόλης. Αποτελούν σημαντικό αξιοθέατο και ιστορικό μνημείο, αλλά εντούτοις ο αρχικός σκοπός της κατασκευής τους διατηρείται ωστόσο αναλλοίωτος έως σήμερα. Πρόκειται, συν τοις άλλοις, για χαρακτηριστικό δείγμα της αρχιτεκτονικής κληρονομιάς της Πάτρας.

Γενικά στοιχεία
Κατασκευάστηκαν το 1934Μουτζάλη 2016., στην εποχή του Μεσοπολέμου, επί δημαρχίας Βασιλείου ΡούφουΤριανταφύλλου 1995, λήμμα κλίμακες., αντικαθιστώντας την προϋπάρχουσα φιδωτή χωμάτινη ανηφόρα που βρισκόταν στο σημείο. Αποτελούν μία από τις κυριότερες τεχνητές κλίμακες (σκάλες) από μια σειρά τέτοιων που βρίσκονται στην Πάτρα, καθώς και χαρακτηριστικό παράδειγμα της αστικής και φυσικής γεωγραφίας του ιστορικού κέντρου της πόλης, το οποίο διαιρείται στις λεγόμενες Άνω και Κάτω Πόλη, τις περιοχές δηλ. που συνδέουν οι σκάλες της Αγίου Νικολάου. Αριθμούν 206 σκαλοπάτια.

Στη βάση της Κλίμακας της Αγίου Νικολάου βρίσκεται ενοριακός ναός αφιερωμένος στον Άγιο ΝικόλαοΙερός Ναός Αγίου Νικολάου - Πάτρα. enromiosini.gr. 07/02/2015. Ανακτήθηκε: 17/07/2018., καθώς και παρεκκλήσι, δίπλα από αυτόν, αφιερωμένο στον Άγιο Παΐσιο τον ΑγιορείτηΠάτρα: Γιορτάζει το παρεκκλήσιο του Οσίου Παϊσίου, δίπλα από τις σκάλες της Αγίου Νικολάου. patrasevents.gr. 11/07/2017. Ανακτήθηκε: 17/07/2018.. Η αρχική θεμελίωση του ναού του Αγίου Νικολάου ήταν ελαφρώς νοτιότερα της σημερινής, εκεί όπου βρίσκονται σήμερα οι σκάλες, αλλά, λόγω κατολίσθησης που σημειώθηκε το 1885, η θεμελίωσή του πραγματοποιήθηκε στη σημερινή του θέσηΤριανταφύλλου 1995, λήμμα Άγιος Νικόλαος.. 

Στην κορυφή τους βρίσκεται το δυτικό μέρος του Φρουρίου της πόλης. Οι σκάλες αποτελούν το συνδετήριο μέσο μεταξύ των οδών Αγίου Νικολάου και Ιωάννη Παπαδιαμαντόπουλου, που επεκτείνονται προς τα βορειοδυτικά (κάτω) και νοτιοανατολικά (πάνω) αντίστοιχα.

Αποτελούν ένα από τα πιο φωτογραφημένα μέρη της Πάτρας, τόσο από την κορυφή τους με την όμορφη θέα που προσφέρουν προς τι κέντρο της πόλης, τον Πατραϊκό και τα απέναντι βουνά της Αιτωλοακαρνανίας, όσο και από την περιοχή κάτω από αυτές, απ' όπου φαίνεται η θέση στην οποία δεσπόζουν, ή από κάποιο άλλο ενδιάμεσο σημείο τους. Αποτελούν δημοφιλή και πολυσύχναστο προορισμό, ντόπιων και επισκεπτών, που συρρέουν εκεί για βόλτα, αναψυχή και χαλάρωσηΑράζοντας στις σκάλες της Αγίου Νικολάου!. patrasevents.gr. 29/06/2016. Ανακτήθηκε: 17/07/2018., ιδίως την άνοιξη και το καλοκαίρι. Κατά τις νυκτερινές ώρες φωταγωγούνται, ενώ κατά τη διάρκεια των εκδηλώσεων του Πατρινού Καρναβαλιού έχουν ιδιαίτερη νυχτερινή χρωματική φωταγώγηση. Ακόμη, κατά τις περιόδους των εθνικών επετείων συχνά σημαιοτολίζονται.

Στις σκάλες πραγματοποιούνται κατά καιρούς ποικίλες πολιτιστικές εκδηλώσεις"Πολιτισμός σε κρίση"; Οι πολιτιστικές ομάδες των φοιτητών της Πάτρας δίνουν διεξόδους!. patrasevents.gr. 29/05/2014. Ανακτήθηκε: 17/07/2018.Kινηματογράφος στις σκάλες της Αγίου Νικολάου!. patrasevents.gr. 20/05/2016. Ανακτήθηκε: 17/07/2018., ενώ χρησιμοποιούνται συχνά ως χώρος εκδήλωσης πολιτικών μηνυμάτων και διαμαρτυριώνΠάτρα: Πάει να γραφτεί στο… βιβλίο Γκίνες το πανό του ΚΚΕ. patrasevents.gr. 03/07/2015. Ανακτήθηκε: 17/07/2018..

Παραπομπές

Πηγές
 Αφέντρα Γ. Μουτζάλη, «Μεταβολές του αστικού τοπίου στην Πάτρα του 19ου αιώνα». archaiologia.gr. Δημοσιεύτηκε: 01/02/2016. Ανακτήθηκε: 17/07/2018.
 Πάτρα: H πόλη με τις σκάλες. pelop.gr. Δημοσιεύτηκε: 30/10/2017. Ανακτήθηκε: 17/07/2018.

Βιβλιογραφία
 Κώστας Ν. Τριανταφύλλου, Ιστορικό λεξικόν των Πατρών, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Άγιος Νικόλαος», λήμμα «κλίμακες».

Εξωτερικοί σύνδεσμοι
 Επίσημη ιστοσελίδα του Δήμου Πατρών . e-patras.gr. Ανακτήθηκε: 17/07/2018.
 Ανεβαίνοντας και κατεβαίνοντας τα σκαλάκια της Αγίου Νικολάου. patrasevents.gr. Δημοσιεύτηκε: 20/04/2015. Ανακτήθηκε: 17/07/2018.

Κατηγορία:Κτίρια και κατασκευές στην Πάτρα
Κατηγορία:Κλίμακες (αρχιτεκτονική)